Louis & Mia se bruiloffees in Matjiesfontein - Mooi Troues
Matjiesfontein is 'n baie klein Karoo dorpie met soveel groot karakter wat baie naby aan ons by Mooi Troues se harte lê. Blaai af deur die foto's van Louis en Mia se bruilofsfees en ons belowe jou jy sal oorreed word óf om jul trou daar te hou óf om daar te gaan wittebrood. Dié klein dorpie spog ook met 'n ongelooflike Hotel. Louis en Mia se troue sal definitief op ons top-lys van besonderse troues gaan hier by Mooi Troues. Rol af en geniet die paartjie se troue vir julself en onthou om met almal te deel.
Sjoe! Waar begin ons? Julia (fotograaf) is die talentvolste persoon wat ons al ooit ontmoet het!! Sy het ons so gemaklik laat voel! Sy kom vanaf Duitsland, maar is die helfte van die jaar in Suid-Afrika. Sy het letterlik elke klein detail afgeneem.
Ons is albei baie lief vir die see. Ons het vir 2 nagte by Aquila wildreservaat gebly! Naby Touwsrivier in die Wes-Kaap! Dit was regtig 'n ongelooflike ervaring. Ons het toe vir 'n week gebly in Wildernis en Knysna! Ons het 'n pragtige land met die mooiste plekke.